CELEX: 31989R3829
Language: el
Date: 1989-12-20 00:00:00
Title: Κανονισμός (ΕΟΚ) αριθ. 3829/89 της Επιτροπής της 20ής Δεκεμβρίου 1989 για την κατάργηση του κανονισμού (ΕΟΚ) αριθ. 3601/82 σχετικά με την ανακοίνωση από τα κράτη μέλη προς την Επιτροπή των στοιχείων που αφορούν τις εισαγωγές και εξαγωγές ορισμένων γεωργικών προϊόντων

Avis juridique important

|

31989R3829

Κανονισμός (ΕΟΚ) αριθ. 3829/89 της Επιτροπής της 20ής Δεκεμβρίου 1989 για την κατάργηση του κανονισμού (ΕΟΚ) αριθ. 3601/82 σχετικά με την ανακοίνωση από τα κράτη μέλη προς την Επιτροπή των στοιχείων που αφορούν τις εισαγωγές και εξαγωγές ορισμένων γεωργικών προϊόντων  

Επίσημη Εφημερίδα αριθ. L 372 της 21/12/1989 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 3829/89 ΤΗΣ ΕΠΙΤΡΟΠΗΣ  της 20ής Δεκεμβρίου 1989  για την κατάργηση του κανονισμού (ΕΟΚ) αριθ. 3601/82 σχετικά με την ανακοίνωση από τα κράτη μέλη προς την Επιτροπή των στοιχείων που αφορούν τις εισαγωγές και εξαγωγές ορισμένων γεωργικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3707/89 (2), και ιδίως το άρθρο 24, καθώς και τις αντίστοιχες διατάξεις των άλλων κανονισμών περί κοινής οργανώσεως της αγοράς των γεωργικών προϊόντων,  Εκτιμώντας:  ότι ο κανονισμός (ΕΟΚ) αριθ. 3601/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 4152/87 (4), προβλέπει την ταχεία ανακοίνωση των προσωρινών στοιχείων σχετικά με τις εισαγωγές και τις εξαγωγές ορισμένων γεωργικών προϊόντων από τα κράτη μέλη·  ότι οι προθεσμίες εντός των οποίων διαβιβάζονται τα στοιχεία που αναφέρονται στον κανονισμό (ΕΟΚ) αριθ. 1736/75 του Συμβουλίου της 24ης Ιουνίου 1975 περί των στατιστικών του εξωτερικού εμπορίου της Κοινότητας και του εμπορίου μεταξύ των κρατών μελών αυτής (5), όπως τροποποιήθηκε τελευταία από τον κανονισμό (ΕΟΚ) αριθ. 1629/88 ((6), συντομεύθηκαν σημαντικά και καθιερώθηκαν άλλα συστήματα προκειμένου να ληφθούν οι ζητούμενες πληροφορίες· ότι, για διοικητική απλοποίηση, είναι τώρα δυνατόν να παραιτηθούν από τις ανακοινώσεις που προβλέπονται από τον κανονισμό (ΕΟΚ) αριθ. 3601/82 και πρέπει να καταργηθούν·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη όλων των ενδιαφερομένων Επιτροπών Διαχειρίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3601/82 καταργείται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 363 της 13. 12. 1989, σ. 1.  (3) ΕΕ αριθ. L 376 της 31. 12. 1982, σ. 11.  (4) ΕΕ αριθ. L 81 της 26. 3. 1988, σ. 44.  (5) ΕΕ αριθ. L 183 της 14. 7. 1975, σ. 3.  (6) ΕΕ αριθ. L 147 της 14. 6. 1988, σ. 1.